4.10.83 Επίσημη Εφημερίδα των Ευρωπαϊκών Κοινοτήτων Αριθ. C 264/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση απόφασης του Συμβουλίου για την αντιστοιχία των ειδικεύσεων επαγγελματικής 
κατάρτισης μεταξύ των Κρατών μελών της Ευρωπαϊκής Κοινότητας 
(Υποβληθείσα από την Επιτροπή στο Συμβούλιο στις 20 Σεπτεμβρίου 1983) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη περί ιδρύσεως της Ευρωπαϊκής Οικονομικής 
Κοινότητας, και ιδίως τα άρθρα 128 και 155, 
την απόφαση του Συμβουλίου της 2ας Απριλίου 1963 για 
την καθιέρωση των γενικών αρχών για την εφαρμογή 
κοινής πολιτικής για την επαγγελματική κατάρτιση ('), 
και ιδίως την όγδοη αρχή αυτής της απόφασης, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η όγδοη από τις γενικές αρχές για την εφαρμογή 
κοινής πολιτικής για την επαγγελματική κατάρτιση που 
θεσπίστηκαν από το Συμβούλιο την 2α Απριλίου 1963 (') 
έχει σαν κύριο στόχο την επίτευξη της αμοιβαίας ανα­
γνώρισης των πιστοποιητικών και άλλων τίτλων που 
βεβαιώνουν την ολοκλήρωση επαγγελματικής κατάρ­
τισης· 
ότι το ψήφισμα του Συμβουλίου της 6ης Ιουνίου 1974 (2) 
για την αμοιβαία αναγνώριση των διπλωμάτων, πιστο­
ποιητικών και άλλων τίτλων που βεβαιώνουν την 
απόκτηση τυπικών ειδικεύσεων, απαιτεί την κατάρτιση 
πινάκων των ειδικεύσεων που έχουν αναγνωριστεί σαν 
ισοδύναμες' 
ότι η έλλειψη αμοιβαίας αναγνώρισης των διπλωμάτων, 
πιστοποιητικών και άλλων τίτλων που βεβαιώνουν την 
απόκτηση τυπικών ειδικεύσεων αποτελεί εμπόδιο στην 
ελεύθερη κυκλοφορία των εργαζομένων μέσα στην Κοι­
νότητα εφόσον περιορίζει το βαθμό στον οποίον οι εργα­
ζόμενοι που ζητούν εργασία σε ένα Κράτος μέλος μπο-
(') ΕΕ αριθ. 63 της 20. 4. 1963. 
(2) ΕΕ αριθ. C 98 της 20. 8. 1974. ρούν να υπολογίζουν στις επαγγελματικές ειδικεύσεις 
που απέκτησαν σε ένα άλλο Κράτος μέλος' 
ότι τα συστήματα επαγγελματικής κατάρτισης εμφανί­
ζουν στην Κοινότητα μεγάλες διαφορές και ότι αυτά τα 
ίδια τα συστήματα πρέπει να προσαρμόζονται συνεχώς 
στις νέες καταστάσεις που προκύπτουν από την επί­
δραση της εξέλιξης των τεχνικών στην αποσχόληση και 
στη φύση της εργασίας' 
ότι στο ψήφισμα του Συμβουλίου της 3ης Ιουνίου 1983 
για τις πολιτικές της επαγγελματικής κατάρτισης στην 
Ευρωπαϊκή Κοινότητα κατά τη δεκαετία του 80 
δηλώνεται η ανάγκη σύγκλισης των πολιτικών στον 
τομέα της επαγγελματικής κατάρτισης, αναγνωρίζοντας 
ταυτόχρονα τις διαφορές των συστημάτων κατάρτισης 
στα Κράτη μέλη και την ανάγκη ευέλικτης δράσης της 
Κοινότητας' 
ότι κατέστη δυνατόν να οριστεί κοινοτική διάρθρωση 
των επιπέδων κατάρτισης, γεγονός που αποτελεί ένα 
πρώτο βήμα προς την επίτευξη των στόχων που καθορί­
ζονται στην όγδοη αρχή' 
ότι κατέστη δυνατόν στη διάρθρωση αυτή, για τον ειδι­
κευμένο εργαζόμενο και τις επιλεχθείσες ομάδες επαγ­
γελμάτων με προτεραιότητα, να γίνουν περιγραφές των 
επαγγελμάτων και να προσδιοριστούν οι αντίστοιχες 
ειδικεύσεις επαγγελματικής κατάρτισης στα διάφορα 
Κράτη μέλη' 
ότι οι διαβουλεύσεις με τους εκπρόσωπους των εν λόγω 
τομέων έδειξαν ότι τα αποτελέσματα του έργου αυτού 
μπορούν να αποτελέσουν για τις επιχειρήσεις, τους εργα­
ζόμενους και τις δημόσιες αρχές πολύτιμες πληροφορίες 
για την αντιστοιχία των ειδικεύσεων επαγγελματικής 
κατάρτισης" 
ότι η ίδια βασική μεθοδολογία μπορεί να εφαρμοστεί σε 
άλλα επαγγέλματα ή ομάδες επαγγελμάτων, με γνώμη 
της συμβουλευτικής επιτροπής για την επαγγελματική 
κατάρτιση και με τη συνεργασία των εργοδοτών, των 
εργαζομένων και των δημόσιων αρχών στους σχετικούς 
επαγγλεματικούς τομείς, 
ΑριθΧ 264/6 Επίσημη Εφημερίδα των Ευρωπαϊκών Κοινοτήτων 4.10.83 
Λαμβάνοντας υπόψη: 
τις προπαρασκευαστικές εργασίες της Επιτροπής και της 
συμβουλευτικής της επιτροπής για την επαγγελματική 
κατάρτιση, με την τεχνική βοήθεια του Ευρωπαϊκού Κέ­
ντρου για την ανάπτυξη της επαγγελματικής κατάρτισης 
(σύμφωνα με το άρθρο 2 παράγραφος 2 του κανονισμού 
(ΕΟΚ) αριθ. 337/75 του Συμβουλίου της 10ης Φεβρουα­
ρίου 1975 για την ίδρυση αυτού του κέντρου), καθώς και 
την ουσιώδη συμβολή στους σχετικούς τομείς των 
εθνικών εμπειρογνωμόνων που ορίστηκαν με σύσταση 
της Συμβουλευτικής επιτροπής, 
τη γνώμη της Συμβουλευτικής επιτροπής για την επαγ­
γελματική κατάρτιση κατά τη σύσκεψη της στις 18 και 
19 Ιανουαρίου 1983, 
ΑΠΟΦΑΣΙΖΕΙ: 
Άρΰ'ρο 1 
Η αντιστοιχία των ειδικεύσεων επαγγελματικής κατάρ­
τισης στην Ευρωπαϊκή Κοινότητα απαιτεί προοδευτική 
κοινή δράση των Κρατών μελών για να μπορούν οι 
εργαζόμενοι να χρησιμοποιούν τις ειδικεύσεις τους 
κυρίως για να βρίσκουν εργασία σε άλλο Κράτος μέλος. 
Κάθε Κράτος μέλος, στα πλαίσια των καθορισμένων 
διαδικασιών του ή προσφεύγοντας στα πρόσθετα μέτρα 
που χρειάζονται για την περίπτωση του, εξασφαλίζει την 
πραγματοποίηση αυτού του γενικού στόχου, σύμφωνα 
με την παρούσα απόφαση, αφού διαβουλευτεί με τους 
αρμόδιους κοινοτικούς οργανισμούς και με τη συνερ­
γασία των εργοδοτών και των εργαζομένων στους διά­
φορους σχετικούς επαγγελματικούς τομείς. 
Άρΰρο 2 
Καθιερώνεται κοινοτική διάρθρωση των επιπέδων 
κατάρτισης με πέντε ξεχωριστά επίπεδα επαγγελματικής 
κατάρτισης — που αντιστοιχούν σε γενικές γραμμές σε: 
ημιειδικευμένο εργαζόμενο, ειδικευμένο εργαζόμενο, 
τεχνίτη, ανώτερο τεχνίτη και πτυχιούχο πανεπιστημίου 
— καθώς και τα κριτήρια που καθορίζουν την πρόσβαση 
σε κάθε επίπεδο κατάρτισης (παράρτημα 1). 
Άρΰρο 3 
Η Επιτροπή θα αρχίσει εργασίες για να καθιερώσει την 
αντιστοιχία των ειδικεύσεων επαγγελματικής κατάρ­
τισης μεταξύ των διάφορων Κρατών μελών, για ορι­
σμένα επαγγέλματα ή ομάδες επαγγελμάτων. Οι εργα­
σίες αυτές, στο πρώτο στάδιο, θα συγκεντρώνονται στο 
επίπεδο 2 (ειδικευμένος εργαζόμενος) της διάρθρωσης 
των επιπέδων κατάρτισης που αναφέρεται στο άρθρο 2. 
Το πεδίο της παρούσας απόφασης μπορεί να επεκταθεί 
μεταγενέστερα ούτως ώστε να επιτρέψει την έναρξη 
εργασιών σε άλλα επίπεδα της διάρθρωσης των επιπέδων 
κατάρτισης, μετά από πρόταση της Επιτροπής. Ο κατάλογος του ευρωπαϊκού συστήματος γνωστο­
ποίησης προσφοράς και ζήτησης εργασίας για διεθνή 
ανταλλαγή (SEDOC), που χρησιμοποιείται σε συν­
δυασμό με το σύστημα κοινοτικού επιπέδου γνωστο­
ποίησης προσφοράς και ζήτησης εργασίας, θα χρησι­
μεύσει σαν κοινό πλαίσιο αναφοράς για τις ταξινομήσεις 
των επαγγελμάτων. 
Άρΰρο 4 
Η ακόλουθη διαδικασία εργασίας, βασιζόμενη σε έξι 
διαδοχικά και συμπληρωματικά στάδια, θα χρησιμο­
ποιηθεί από την Επιτροπή για την καθιέρωση της αντι­
στοιχίας των ειδικεύσεων επαγγελματικής κατάρτισης: 
— επιλογή των σχετικών επαγγελμάτων στον εξεταζό­
μενο τομέα, 
— καθορισμός συμφωνημένων κοινοτικών περιγραφών 
των επαγγελματικών προσόντων γι' αυτά τα επαγγέλ­
ματα, 
— προσέγγιση μεταξύ των αναγνωρισμένων ειδικεύσεων 
επαγγελματικής κατάρτισης στα διάφορα Κράτη 
μέλη και αυτών των περιγραφών των επαγγελμα­
τικών προσόντων, 
— κατάρτιση συγκριτικών πινάκων με πληροφορίες για 
τους εθνικούς κώδικες ταξινόμησης των επαγγελ­
μάτων, το επίπεδο της επαγγελματικής κατάρτισης 
σύμφωνα με την κοινοτική διάρθρωση των επιπέδων 
κατάρτισης και, για κάθε Κράτος μέλος, τον επαγ­
γελματικό τίτλο και τις αντίστοιχες ειδικεύσεις επαγ­
γελματικής κατάρτισης, τους υπεύθυνους οργανι­
σμούς και ιδρύματα για την επαγγελματική κατάρ­
τιση, καθώς και τις αρμόδιες αρχές και οργανισμούς 
για τη χορήγηση ή επικύρωση των διπλωμάτων, 
πιστοποιητικών ή άλλων τίτλων που βεβαιώνουν την 
ολοκλήρωση επαγγελματικής κατάρτισης, 
— δημοσίευση των συμφωνημένων κοινοτικών περι­
γραφών των επαγγελματικών προσόντων και των 
συγκριτικών πινάκων στην Επίσημη Εφημερίδα των 
Ευρωπαϊκών Κοινοτήτων, 
— διάδοση πληροφοριών για τις καθιερωμένες αντιστοι­
χίες σε όλους τους αρμόδιους φορείς σε εθνικό, 
περιφερειακό και τοπικό επίπεδο καθώς και στο 
σύνολο των σχετικών επαγγελματικών τομέων. 
Άρΰρο 5 
Κάθε Κράτος μέλος ορίζει εθνικό γραφείο συντονισμού, 
βασιζόμενο κατά το δυνατόν στις υπάρχουσες δομές, το 
οποίο θα είναι αρμόδιο — σε στενή συνεργασία με τους 
κοινωνικούς εταίρους και τους σχετικούς επαγγελματι­
κούς τομείς — για την κατάλληλη διάδοση των πληρο­
φοριών σε όλα τα ενδιαφερόμενα μέρη, για τον ανα­
γκαίο συντονισμό μεταξύ τομέων και για την επαφή με 
4.10.83 Επίσημη Εφημερίδα των Ευρωπαϊκών Κοινοτήτων Αριθ. C 264/7 
τα γραφεία συντονισμού των άλλων Κρατών μελών 
καθώς και με την Επιτροπή. 
Τα εθνικά γραφεία συντονισμού είναι επίσης αρμόδια 
για τη δημιουργία καταλλήλων μηχανισμών υποδοχής 
και πληροφοριών, σε θέματα επαγγελματικής κατάρ­
τισης, για τους υπηκόους του εν λόγω κράτους που επι­
θυμούν να εργαστούν σε άλλα Κράτη μέλη και για τους 
εργαζόμενους που προέρχονται από άλλα Κράτη μέλη, 
καθώς και για τη χορήγηση, μετά από αίτηση, των 
πιστοποιητικών (με βάση το υπόδειγμα του παραρτή­
ματος 2) που βεβαιώνουν την αντιστοιχία των ειδικεύ­
σεων επαγγελματικής κατάρτισης. 
Η Επιτροπή θα παρέχει στα εθνικά γραφεία συντο­
νισμού κάθε αναγκαία βοήθεια και πληροφορία για την 
προετοιμασία και πραγματοποίηση των μηχανισμών για 
την έκδοση των πιστοποιητικών, συμπεριλαμβανομένης 
της προσαρμογής, αναθεώρησης και ελέγχου των σχε­
τικών τεχνικών εγγράφων. 
Άρ'&ρο 6 
Η Επιτροπή, σε συνεχή επαφή με τα εθνικά γραφεία συ­
ντονισμού που ορίστηκαν στα Κράτη μέλη: — θα αναθεωρεί και θα ενημερώνει περιοδικά τις 
συμφωνημένες κοινοτικές περιγραφές των επαγγελ­
ματικών προσόντων και τους συγκριτικούς πίνακες 
τους σχετικούς με την αντιστοιχία των ειδικεύσεων 
επαγγελματικής κατάρτισης, 
— θα αναλύει τις περιοδικές εθνικές εκθέσεις που αναφέ­
ρονται στο άρθρο 7 και, αν χρειάζεται, θα δια­
τυπώνει προτάσεις για την αποτελεσματικότερη λει­
τουργία του συστήματος, 
— όπου χρειάζεται, θα παρέχει τη βοήθεια της σε 
περίπτωση τεχνικών δυσκολιών μεταξύ των εθνικών 
αρχών ή των σχετικών ειδικών φορέων, 
— όπου χρειάζεται, θα προωθεί και θα εφαρμόζει κάθε 
άλλο μέτρο που μπορεί να διευκολύνει την τήρηση 
της αντιστοιχίας των ειδικεύσεων επαγγελματικής 
κατάρτισης. 
Άρΰρο 7 
Κάθε Κράτος μέλος θα υποβάλλει στην Επιτροπή, κάθε 
τρία χρόνια, εθνική έκθεση για την πρακτική εφαρμογή 
των διατάξεων αυτών και τα επιτευχθέντα αποτελέ­
σματα. 
Η απόφαση αυτή απευθύνεται στα Κράτη μέλη. 
ΠΑΡΑΡΤΗΜΑ Ι 
ΔΙΑΡΘΡΩΣΗ ΤΩΝ ΕΠΙΠΕΔΩΝ ΚΑΤΑΡΤΙΣΗΣ 
ΕΠΙΠΕΔΟ 1 
Κατάρτιση που παρέχει πρόσβαση στο επίπεδο αυτό: Υποχρωτική σχολική εκπαίδευση και προκαταρκτική 
επαγγελματική κατάρτιση 
Η κατάρτιση αυτή παρέχεται είτε στο σχολείο, είτε σε εξωσχολικά προγράμματα κατάρτισης, είτε στην 
εργασία. Ο βαθμός θεωρητικών γνώσεων και πρακτικών προσόντων είναι πολύ χαμηλός. 
Η ειδίκευση αυτή, που μπορεί να αποκτηθεί σε μικρό χρονικό διάστημα, προορίζεται για σχετικά απλής 
μορφής εργασία. 
ΕΠΙΠΕΔΟ 2 
Κατάρτιση που παρέχει πρόσβαση στο επίπεδο αυτό: Υποχρεωτική σχολική εκπαίδευση και επαγγελματική 
κατάρτιση 
(συμπεριλαμβανομένης της μαθητείας) 
Το επίπεδο αυτό αντιστοιχεί σε πλήρη ειδίκευση για άσκηση σαφώς καθορισμένης επαγγελματικής δρα­
στηριότητας και ικανότητα χρησιμοποίησης των σχετικών μηχανημάτων και τεχνικών. 
Αυτή η επαγγελματική δραστηριότητα αφορά κυρίως πρακτική εργασία που μπορεί να πραγματοποιείται 
χωρίς επίβλεψη, τουλάχιστον μέσα στα όρια των τεχνικών γνώσεων. 
ΕΠΙΠΕΔΟ 3 
Κατάρτιση που παρέχει πρόσβαση στο επίπεδο αυτό: Υποχρεωτική εκπαίδευση και είτε επαγγελματική 
κατάρτιση και πρόσθετη τεχνική κατάρτιση και ειδίκευση είτε σχολική ή άλλη τεχνική κατάρτιση της 
μέσης εκπαίδευσης 
Η κατάρτιση αυτή περιλαμβάνει περισσότερες τεχνικές γνώσεις από το προηγούμενο επίπεδο. Το επίπεδο 
αυτό αφορά κυρίως πρακτική εργασία που μπορεί να πραγματοποιείται χωρίς επίβλεψη και/ή να περιλαμ­
βάνει ευθύνες προγραμματισμού ή συντονισμού. 
Αριθ. C 264/8 Επίσημη Εφημερίδα των Ευρωπαϊκών Κοινοτήτων 4.10.83 
ΕΠΙΠΕΔΟ 4 
Κατάρτιση που παρέχει πρόσβαση στο επίπεδο αυτό: Μέση εκπαίδευση (γενική ή επαγγελματική) και ανώ­
τερη τεχνική κατάρτιση 
Πρόκειται για τεχνική κατάρτιση υψηλού επιπέδου που παρέχεται είτε στα σχολεία είτε εκτός αυτών. Η 
ειδίκευση που αποκτάται από την κατάρτιση αυτήν περιλαμβάνει γνώσεις και ικανότητες υψηλότερου επι­
πέδου αλλά, σε γενικές γραμμές, δεν απαιτεί την κατοχή των επιστημονικών αρχών στους διάφορους σχετι­
κούς τομείς. Αυτά τα προσόντα και οι γνώσεις επιτρέπουν την ανάληψη ευθυνών, κατά αυτόνομο ή 
ανεξάρτητο τρόπο γενικά, για τον προγραμματισμό και/ή τη διοίκηση και/ή τη διεύθυνση. 
ΕΠΙΠΕΔΟ 5 
Κατάρτιση που παρέχει πρόσβαση στο επίπεδο αυτό: Μέση εκπαίδευση (γενική ή επαγγελματική) και 
πλήρης ανώτατη εκπαίδευση και/ή επαγγελματική κατάρτιση 
Η κατάρτιση αυτή οδηγεί γενικά στην αυτονομία κατά την άσκηση επαγγελματικής δραστηριότητας, 
μισθωτής ή ανεξάρτητης, και συνεπάγεται την κατοχή των επιστημονικών βάσεων του επαγγέλματος. 
4.10.83 Επίσημη Εφημερίδα των Ευρωπαϊκών Κοινοτήτων Αριθ. C 264/9 
ΠΑΡΑΡΤΗΜΑ 2 
ΥΠΟΔΕΙΓΜΑ 
ΠΙΣΤΟΠΟΙΗΤΙΚΟΥ 
που βεβαιώνει την αντιστοιχία των ειδικεύσεων επαγγελματικής κατάρτισης 
Πιστοποιείται ότι: 
Ο κος/Η Κα/Η δις 
Ημερομηνία γεννήσεως , 
Κάτοικος „ 
κατέχει μία από τις ειδικεύσεις επαγγελματικής κατάρτισης που απαιτούνται για τα ακόλουθα επαγγέλ­
ματα: 
κώδικας SEDOC ταξινόμησης των επαγγελμάτων 
εθνικός κώδικας ταξινόμησης των επαγγελμάτων 
ότι η ειδίκευση αυτή εμφαίνεται στο συγκριτικό πίνακα των ειδικεύσεων για ειδικευμένους εργαζόμενους 
στο επάγγελμα αυτό, που δημοσιεύτηκε στην Επίσημη Εφημερίδα των Ευρωπαϊκών Κοινοτήτων, αριθ 
της... 
και αντιστοιχεί στη συμφωνημένη κοινοτική περιγραφή των επαγγελματικών προσόντων για το σχετικό 
επάγγελμα, που δημοσιεύτηκε στην ίδια Επίσημη Εφημερίδα. 
Ημερομηνία και τόπος έκδοσης Υπογραφή και σφραγίδα 
εξ ονόματος του φορέα που είναι αρμόδιος για την 
έκδοση του πιστοποιητικού 
Αριθ. C 264/10 Επίσημη Εφημερίδα των Ευρωπαϊκών Κοινοτήτων 4.10.83 
ΠΑΡΑΡΤΗΜΑ 3 
Γνώμη της Συμβουλευτικής Επιτροπής για την Επαγγελματική Κατάρτιση σχετικά με την καΦιέρωση κοινο­
τικής μεθόδου η οποία να εξασφαλίζει την αντιστοιχία των πιστοποιητικών επαγγελματικής ειδίκευσης 
Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΓΙΑ ΤΗΝ ΕΠΑΓΓΕΛΜΑΤΙΚΗ ΚΑΤΑΡΤΙΣΗ, 
κατά τη συνεδρίαση της σε ολομέλεια στις 18/19 Ιανουαρίου 1983 στις Βρυξέλλες, 
Έχοντας υπόψη: 
την απόφαση του Συμβουλίου που διατυπώνει τις γενικές αρχές για την δημιουργία κοινής πολιτικής για 
την επαγγελματική κατάρτιση ('), και ιδιαίτερα την όγδοη από τις γενικές αυτές αρχές, που αφορά την 
προοδευτική εναρμόνιση των επιπέδων της κατάρτισης και την αμοιβαία αναγνώριση των πιστοποιητικών 
και λοιπών εγγράφων που επιβεβαιώνουν την περάτωση επαγγελματικής κατάρτισης, 
το γεγονός ότι δόθηκε ιδιαίτερη έμφαση στο σκοπό αυτόν κατά τη δημιουργία του Ευρωπαϊκού Κέντρου 
για την Ανάπτυξη της Επαγγελματικής Κατάρτισης (CEDEFOP)(2) και ήταν μια από τις αποστολές του μ£ 
ειδική προτεραιότητα, 
τα αποτελέσματα του έργου που πραγματοποιήθηκε από το 1975 από την ομάδα εργασίας της Συμβουλευ­
τικής Επιτροπής και από το 1978 σε ουνεργασία με το CEDEFOP και με την ουσιαστική συμβολή των 
εμπειρογνωμόνων των Κρατών μελών στους αναφερόμενους τομείς, που διορίστηκαν μετά από σύσταση 
της Συμβουλευτικής Επιτροπής, 
Εκτιμώντας: 
ότι η βασική πρακτική προσέγγιση που εφαρμόστηκε στο έργο που πραγματοποιήθηκε μέχρι σήμερα, με 
βάση κοινοτική διάρθρωση των επιπέδων κατάρτισης και που συγκεντρωνόταν αρχικά σε ειδικευμένους 
εργαζομένους, επέτρεψε την περιγραφή των ειδικεύσεων και των αντιστοίχων τίτλων στα διάφορα Κράτη 
μέλη καθώς και την αντιστοιχία μεταξύ των χορηγούμενων πιστοποιητικών για περάτωση της κατάρτισης 
και των επαγγελματικών απαιτήσεων και συνέβαλε έτσι στην επίτευξη των στόχων που προβλέπονταν στην 
απόφαση του Συμβουλίου που αναφέρεται παραπάνω-
ότι οι διαβουλεύσεις με τους σχετικούς τομείς στο εθνικό επίπεδο έδειξαν ότι τα αποτελέσματα του έργου 
που πραγματοποιήθηκε ήδη σχετικά με τα πιστοποιητικά επαγγελματικής ειδίκευσης για μια ομάδα επαγ­
γελμάτων στον τομέα των ηλεκτρολογικών εργασιών, μπορούν να παρέχουν στις επιχειρήσεις, στους εργα­
ζόμενους και στις δημόσιες αρχές πολύτιμες πληροφορίες για την εκτίμηση της αντιστοιχίας των επαγγελ­
ματικών ειδικεύσεων και κατ' αυτόν τον τρόπο να συμβάλλουν στην ελεύθερη κυκλοφορία των εργαζο­
μένων στο εσωτερικό της Κοινότητας-
ότι η αντιστοιχία μπορεί να καθιερωθεί από την Επιτροπή, μετά από εντολή του Συμβουλίου, για άλλα 
επαγγέλματα ή ομάδες επαγγελματικών δραστηριοτήτων στο επίπεδο 2 (ειδικευμένος εργαζόμενος), χρησι­
μοποιώντας την ίδια βασική μεθοδολογία και με βάση την συνεχή γνωμοδότηση της Συμβουλευτικής Επι­
τροπής και σε συνεργασία με το CEDEFOP, τους εργοδότες και τους εργαζόμενους στους σχετικούς επαγ­
γελματικούς τομείς, 
ΕΧΕΙ ΤΗ ΓΝΩΜΗ ΟΤΙ: 
1. υπάρχει συμφωνία όσον αφορά τη βασική μεθοδολογία για την καθιέρωση των πιστοποιητικών επαγ­
γελματικής ειδίκευσης, που βασίζεται στην περιγραφή των πρακτικών επαγγελματικών απαιτήσεων και στη 
συμφωνηθείσα αντιστοιχία των σχετικών πιστοποιητικών που χορηγούνται μετά την περάτωση κατάρ­
τισης. Μια τέτοια αντιστοιχία συνεπάγεται ότι ο κάτοχος πιστοποιητικού επαγγελματικής ειδίκευσης έχει 
παρακολουθήσει κατάρτιση που ανταποκρίνεται στις σχετικές πρακτικές επαγγελματικές απαιτήσεις που 
έχουν καθοριστεί μ£ βάση τη μεθοδολογία που ανέπτυξε η Επιτροπή σύμφωνα με την γνώμη της Συμβου­
λευτικής Επιτροπής για την επαγγελματική κατάρτιση και δεν θα εμποδίσει την εφαρμογή οποιουδήποτε 
άλλου όρου σε εθνικό επίπεδο · 
2. αυτή η βασική μεθοδολογία προβλέπει την κατάλληλη υποδομή η οποία θα επιτρέψει την πραγματο­
ποίηση του έργου για την καθιέρωση αντιστοιχίας των πιστοποιητικών επαγγελματικής ειδίκευσης στο 
επίπεδο 2 (ειδικευμένοι εργαζόμενοι) σε άλλους επαγγελματικούς τομείς, σε συνεργασία με τους σχετικούς 
τομείς. Το έργο αυτό μπορεί να πραγματοποιηθεί επίσης μετά από ειδική αίτηση των σχετικών τομέων 
(εργοδότες/εργαζόμενοι) · 
Ο ΕΕ αριθ. 63 της 20. 4. 1983, σ. 1338/63. 
Ο ΕΕ αριθ. L 39 της 13. 2. 1975, σ. 1. 
4.10.83 Επίσημη Εφημερίδα των Ευρωπαϊκών Κοινοτήτων Αριθ. C 264/11 
3. θα πρέπει να γίνουν οι κατάλληλες ενέργειες ώστε οι πληροφορίες για την αντιστοιχία να διαδίδονται 
συστηματικά στα Κράτη μέλη σε όλους τους αρμόδιους φορείς και τα αρμόδια άτομα στο εθνικό, περιφε­
ρειακό και τοπικό επίπεδο, όπως επίσης και σε όλους τους σχετικούς επαγγελματικούς φορείς. Σε κάθε 
Κράτος μέλος θα καθοριστούν οι κατάλληλοι οργανισμοί, με βάση τις υπάρχουσες δομές, για να ενεργούν 
σαν το κεντρικό σημείο επαφής μεταξύ τους, με την Επιτροπή και το CEDEFOP, ενώ θα παρέχουν το 
αναγκαίο χρονικό διάστημα για κάθε αναγκαία και κατάλληλη προσαρμογή αυτών των δομών και διαδι­
κασιών 
4. η Επιτροπή, με την κατάλληλη βοήθεια του CEDEFOP και σε στενή συνεργασία με τους καθορισμέ­
νους εθνικούς οργανισμούς στα Κράτη μέλη, πρέπει: 
— μετά από αίτηση των Κρατών μελών, να παρέχει στις αρμόδιες εθνικές υπηρεσίες κάθε βοήθεια σχετικά 
με τα τεχνικά μέτρα που αφορούν την προετοιμασία και διάδοση των πληροφοριών των σχετικών με 
την αντιστοιχία μεταξύ των πιστοποιητικών επαγγελματικής ειδίκευσης, συμπεριλαμβανομένης της προ­
σαρμογής, αναθεώρησης και ελέγχου των σχετικών τεχνικών εγγράφων, 
— να κάνει τις αναγκαίες ενέργειες για να εξασφαλίσει την περιοδική αναθεώρηση και ενημέρωση των 
τεχνικών πληροφοριών που αφορούν την αντιστοιχία των ειδικεύσεων των σχετικών τομέων, για να 
λαμβάνονται υπόψη οι μεταβολές στις επαγγελματικές απαιτήσεις και στις ειδικεύσεις, 
— να εξετάζει τις περιοδικές εθνικές εκθέσεις σχετικά με την πρακτική καθιέρωση και τα αποτελέσματα 
τους και, αν χρειαστεί, να διατυπώνει προτάσεις για την αποτελεσματικότερη λειτουργία του συστή­
ματος, 
— όπου χρειάζεται, να βοηθά σε περίπτωση τεχνικών δυσκολιών μεταξύ των εθνικών αρχών ή των σχε­
τικών ειδικών φορέων, 
— όπου χρειάζεται, να προωθεί και να εφαρμόζει κάθε άλλο συμφωνηθέν μέτρο που θα διευκολύνει την 
τήρηση της αντιστοιχίας μεταξύ των πιστοποιητικών επαγγελματικής ειδίκευσης.